Bespreking:Warskou Ghetto Opstand - Wikipedia

# Bespreking:Warskou Ghetto Opstand

### vanuit Wikipedia, die vrye ensiklopedie.

## [wysig] Titel

Uit 'n suiwer grammatikale oogpunt beskou, behoort die titel nie eerder "Warskou ghetto-opstand" of selfs "Warskou-ghetto-opstand" (indien spesifiek na die Warskou-ghetto verwys word) te wees nie? Graaf 18:17, 15 April 2007 (UTC)

  Graaf, dis 'n probleem wat ek al lank mee sit en sukkel het. Ek het dit nie reggekry om enige verwysings na die opstand te vind in Afrikaanse bronne nie, dus moes ek maar my eie diskresie gebruik.

  Die rede hoekom ek alles met hoofletters geskryf het is omdat "Tweede Wêreldoorlog" in hoofletters geskryf is. Anrie 18:27, 15 April 2007 (UTC)

    As daar enigsins 'n koppelteken êrens moet ingedruk word, sal ek voorstel ons maak dit "Warskou-ghetto Opstand". Net 'n gedagte. Anrie 19:03, 15 April 2007 (UTC)

      Die Afrikaanse titel moet eintlik "Warskouse Ghetto-opstand" wees. Alle ander opsies is tog eerder anglisismes. Vergelyk Johannesburgse Hooggeregshof esv. --Voyageur 19:42, 15 April 2007 (UTC)

      Ja Graaf 20:07, 15 April 2007 (UTC)

        Voyageur, ek vermoed dat jou voorstel nie die ideale betekenisisolasie het nie. Ek verstaan dit as die opstand in die Warskou-ghetto en nie die ghetto-opstand in Warskou nie. --Alias 20:31, 15 April 2007 (UTC)

          Ek het ook 'n bietjie dieper gesoek en verwysings na die "Warskou-ghetto" op ander webwerwe gekry. Anrie 20:48, 15 April 2007 (UTC)

  My kop staan ook in die rigting van Warskou-ghetto-opstand. Ek het gou deur die AWS gekyk en kon nie 'n reël of voorbeeld kry wat presies van toepassing is nie, maar ek is redelik seker dat die aanmekaar-met-koppeltekens waarskynlik reg is, al is daar dalk ander moontlikhede ook. Dis konsekwent met die styl wat ek op ander plekke gevolg het (vir wat dit werd is). Dit kan nie heeltemal vas aanmekaar geskryf word nie weens die o-o lanks mekaar. --Alias 20:31, 15 April 2007 (UTC)

    Eerder dan "Opstand in die Warskou-ghetto" as "Warskou-ghetto-opstand". Jammer, maar dit lyk 'n bietjie gagga. Anrie 20:34, 15 April 2007 (UTC)

      Ek stem saam. Die Afrikaanse titel kan gerus "Opstand in die Warskouse Ghetto" of "Opstand in die ghetto van Warskou" wees. "Warskou-ghetto-opstand" is 'n regstreekse vertaling van Warsaw Ghetto Uprising en allesbehalwe Afrikaans (dit klink vir my soos 'n Kreool-woordskepping). 'n Goeie voorbeeld van 'n soortgelyke suiwer Afrikaanse term is Warskouse Verdrag (maar nie Warskou-verdrag nie - dis weer 'n regstreekse vertaling van Warsaw Pact). Ek vind dit altyd nuttig om die ooreenkomstige Duitse term te bekyk: Dis Warschauer Ghetto en nie Warschau-Ghetto nie. --Voyageur 20:56, 15 April 2007 (UTC)

        Dit is definitief die "Warskou-ghetto", Voyageur, nes dit die "Ystervarkpunt-vuurtoring" is en nie die "Ystervarkpuntse vuurtoring" is nie. Anrie 21:02, 15 April 2007 (UTC)

        Vir wat dit werd is, die volgende webwerwe [1] [2] gebruik "Warskou-ghetto" en nie "Warskouse ghetto" nie. Anrie 21:04, 15 April 2007 (UTC)

Albei is korrek, maar hulle het verskillende betekenisse: Warskou-ghetto verwys na 'n spesifieke ghetto, terwyl Warskouse ghetto na 'n ghetto in Warskou verwys. Vergelyk bv Vrystaat-stadion (die bekende een) met Vrystaatse stadion (enige stadion in die provinsie). In die geval onder bespreking maak dit nie saak watter een gebruik word nie, maar ek stem nie saam dat Warskou-ghetto 'n anglisisme is nie. Graaf 21:11, 15 April 2007 (UTC)

  Juis - Dit was dié ghetto in Warskou. Die een en eniste. Anrie 06:06, 16 April 2007 (UTC)

## [wysig] Beelde

Ek weet nie of julle gesien het nie. Die beelde op die artikel loop blykbaar die gevaar om uitgevee te word op die Commons. Ek is nie seker daar is iets wat ons daaraan sal kan doen as dit gebeur nie. Laurens 20:29, 15 April 2007 (UTC)

  Dis slegs twee van die beelde. Daar is verskillende menings oor die kopiereg van die beelde - volgens die United States Holocaust Memorial Museum is die beelde in die publieke domein. Anrie 20:32, 15 April 2007 (UTC)

    Of laat ek dit so stel: behalwe vir die etter wat die beelde vir verwydering genomineer het en aanhou met redenasies soos "niks kan bewys word nie... dit is 'n westerse illusie", het ek nog nie een webwerf teëgekom waar die beelde onder voorbehoud van kopiereg gebruik nie. Ek het dié beelde op talle webwerwe gesien waar dit telkens beweer word dat dit wel in die publieke domein is. Anrie 20:40, 15 April 2007 (UTC)

## [wysig] Voorbladprikkel

Terloops, onthou asb. om ook die prikkel vir die voorblad op te dateer as daar veranderinge aan die artikel gemaak word sodat die twee nou nie te erg verskil nie. --Alias 20:31, 15 April 2007 (UTC)

  Sodra daar eenstemmigheid is sal ek die artikel en alle verwante blaaie wysig. Anrie 20:41, 15 April 2007 (UTC)

Ontsluit van "http://af.wikipedia.org../../../w/a/r/Bespreking%7EWarskou_Ghetto_Opstand_240b.html"

##### Views

- Artikel
- Bespreking
- Huidige wysiging

##### Soek